32003R1267
L 180/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1267/2003 НА ЕВРОПЕЙСКИЯ ПАРЛАМЕНТ И НА СЪВЕТА
от 16 юни 2003 година
за изменение на Регламент (ЕО) № 2223/96 на Съвета относно сроковете за предаване на основните агрегати на националните сметки, относно дерогациите, свързани с предаването на основните агрегати на националните сметки, и относно предаването на данни за изработените часове на заетите лица
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 285 от него,
като взеха предвид предложението на Комисията (1),
като взеха предвид становището на Европейската централна банка (2),
в съответствие с процедурата, предвидена в член 251 от Договора (3),
като има предвид, че:
(1)
Регламент (EO) № 2223/96 на Съвета от 25 юни 1996 г. относно Европейската система от национални и регионални сметки в Общността (4) съдържа референтната рамка от общи стандарти, дефиниции, класификации и счетоводни правила за изготвяне на сметките на държавите-членки за статистическите цели на Общността, с оглед получаването на сравними данни между държавите-членки.
(2)
Докладът на Паричния комитет относно статистическите изисквания в Икономическия и паричен съюз (ИПС), одобрен от Екофин на 18 януари 1999 г., подчертава, че за правилното функциониране на ИПС и на единния пазар, от голямо значение са ефективното наблюдение и координацията на икономическите политики и че това изисква подробна статическа информационна система, която да осигурява на вземащите решения необходимите данни, на които да основават решенията си. Този доклад очерта важния приоритет Общността и особено държавите-членки от еурозоната да разполагат с такава информация.
(3)
Докладът подчерта, че сравнението по страни на пазара на труда ще изисква повече внимание в рамките на ИПС.
(4)
За да се съставят тримесечната статистическа информация за еурозоната, времевото ограничение за предаването на основните агрегати на националните сметки следва да бъде намалено на 70 дни.
(5)
Тримесечните и едногодишните дерогации, дадени на държавите-членки, които възпрепятстват съставянето на основните агрегати на националните сметки за еурозоната и за Общността, следва да отпаднат.
(6)
Планът за действие за статистическите изисквания на Икономическия и паричен съюз, одобрен от Екофин на 29 септември 2000 г., идентифицира като приоритет предаването на националните сметки, свързани със заетостта, според мярката „изработени часове“.
(7)
Статистическият програмен комитет (СПК) и Комитетът по парична и финансова статистика и статистика на платежния баланс бяха консултирани съгласно член 3 от Решение 89/382/ЕИО, Евратом на Съвета (5) и Решение 91/115/ЕИО (6) на Съвета,
ПРИЕХА НАСТОЯЩИЯ РЕГЛАМЕНТ:
Член 1
Приложение Б към Регламент (ЕО) № 2223/96 се изменя, както следва:
1.
Текстът след заглавието:„Програма за предаване на данните по националните сметки“ се изменя, както следва:
а)
текстът на „Преглед на таблиците“ се заменя с текста от приложение I;
б)
текстът в таблица 1 „Основни агрегати - тримесечно и годишно изпълнение“ се заменя с текста в приложение II.
2.
Текстът след заглавието „Дерогации по отношение на таблиците, които ще бъдат включени в рамката на въпросника на ЕSA 95 по страни“ се заменя с текста в приложение III.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко в държавите-членки.
Съставено в Люксембург на 16 юни 2003 година.